# Мікі ван дэ Вэн

|  |
| --- |
| **Мікі ван дэ Вэн** |
|  |
| Пэрсанальная інфармацыя |
| **Нарадзіўся** | 19 красавіка 2001(2001-04-19) (25 гадоў)* Wormer[d], Паўночная Галяндыя, Нідэрлянды
 |
| **Рост** | 193 см |
| **Пазыцыя** | абаронца |
| Клюбная інфармацыя |
| **Клюб** | Тотэнгэм Готспур |
| **Нумар** | 37 |
| Клюбы |
| **Гады** | **Клюб** | **Гульні (галы)**¹ |
| 2019—2021 | Валендам | 45 (2) |
| 2021—2023 | Вольфсбург | 38 (1) |
| 2023—4 | Тотэнгэм Готспур | 74 (7) |
| Зборныя |
| 2022—2023 | Нідэрлянды (да 21)[d] | 11 (0) |
| 2023—4 | Нідэрлянды | 19 (1) |
|
¹ Колькасьць гульняў і галоў за прафэсійны клюб лічыцца толькі для нацыянальнай лігі, адкарэктавана на 19 траўня 2026.

² Колькасьць гульняў і галоў за нацыянальную зборную ў афіцыйных матчах, адкарэктавана на 31 сакавіка 2026.  |

**Мі́кі ван дэ Вэн** (па-нідэрляндзку: *Micky van de Ven*; нар. 19 красавіка 2001 году) — нідэрляндзкі футбаліст, цэнтральны абаронца ангельскага клюбу «Тотэнгэм Готспур» і нацыянальнай зборнай Нідэрляндаў.

## Кар’ера

### Клюбная

Кар’еру пачаў у другім дывізіёне нідэрляндзкага першынства ў клюбе «Валендам». У першым поўным сэзоне быў прызначаны капітанам каманды, а таксама дапамог клюбу дабрацца да плэй-оф. Ван дэ Вэн перайшоў у нямецкі клуб «Вольфсбург» у 2021 годзе і згуляў усе матчы каманды ў Бундэсьлізе, апроч аднаго, у сэзоне 2022—2023 гадоў, правёўшы адзіны гол у пераможным матчы супраць дортмундзкай «Барусіі». У тым сэзоне ван дэ Вэн стаў лідэрам у найвышэйшай хуткасьці сярод усіх абаронцаў Бундэсьлігі. 8 жніўня 2023 году было абвешчана, што абаронца склаў шасьцігадовы кантракт з клюбам Прэм’ер-лігі «Тотэнгэм Готспур». Паведамлялася, што сума трансфэру склала блізу 50 мільёнаў эўра, што адпавядала рэкорднай суме клюбу за цэнтральнага абаронцу Крыстыяна Рамэра, які быў набыты летась. Нідэрляндзец дэбютаваў 13 жніўня ў першым туры сэзону 2023—2024 гадоў, выйшаўшы ў пачатковым складзе ў выязным матчы супраць «Брэнтфарду». 7 кастрычніка 2023 году ён правёў свой першы гол у ангельскай лізе ў пераможным матчы «Тотэнгэму» над «Лутан Таўн», які скончыўся зь лікам 1:0. Ван дэ Вэн атрымаў некалькі траўмаў за час сэзону 2024—2025 гадоў. Не зважаючы на гэтая пашкоджаньні, абаронца быў прызнаны самым хуткім гульцом Прэм’ер-лігі, маючы максымальную хуткасьць у 37,1 км/г. Абаронца ўпершыню стаў капітанам «Тотэнгэму» 30 верасьня 2025 году ў матчы Лігі чэмпіёнаў супраць нарвэскага «Будэ-Глімту». У той сустрэчы ён таксама адзначыўся голам, але каманды разышліся ўнічыю.

### Міжнародная

У кастрычніку 2022 году ван дэ Вэн разглядаўся як адзін з кандыдатаў на месца ў складзе зборнай Нідэрлянаў на чэмпіянат сьвету 2022 году, аднак у фінальную заяўку ня трапіў. У жніўні 2023 году атрымаў свой першы афіцыйны выклік у склад зборнай ад галоўнага трэнэра Рональда Кумана на два адборачныя матчы да Эўра-2024 супраць зборных Грэцыі і Ірляндыі. 13 кастрычніка ван дэ Вэн дэбютаваў у складзе каманды у адборачным матчы да чэмпіянату Эўропы супраць зборнай Францыі, замяніўшы Натана Аке на 80-й хвіліне. 29 траўня 2024 году ван дэ Вэн быў улучаны ў склад каманды на чэмпіянат Эўропы 2024 году.

## Дасягненьні

**«Тотэнгэм Готспур»**:

* Пераможца Лігі Эўропы: 2025

## Крыніцы

## Вонкавыя спасылкі

* Профіль (анг.) на Transfermarkt
* Профіль (анг.) на Soccerway
* Профіль (анг.) на Worldfootball